Predkladacia správa 

Uznesením vlády SR č. 188 z 28..2.2001 bol schválený návrh na uzatvorenie tzv. prezidentskej Zmluvy medzi Slovenskou republikou a Holandským kráľovstvom o exporte dávok sociálneho zabezpečenia (ďalej len „zmluva“). Dňa 28.5.2001 bola zmluva v Bratislave podpísaná. Dňa 13.6.2001 sme ju predložili na prerokovanie do Národnej rady SR. 

Zmluva podľa článku 7 ods. 5 Ústavy SR zakladá práva a povinnosti fyzických osôb a právnických osôb a ide o medzinárodnú zmluvu o ľudských právach a základných slobodách. Podľa  § 103 Zákona č.100/1988 Zb. v znení neskorších predpisov  na dávky a služby nemajú nárok občania, ktorí nemajú trvalý pobyt na území Slovenskej republiky. Dávky sa nevyplácajú do cudziny a nepatria za čas, po ktorý sa oprávnený v cudzine zdržiava. Tieto ustanovenia platia len vtedy, keď medzinárodná zmluva neustanovuje inak. Zmluvou nebude potrebné meniť, alebo adaptovať právne predpisy SR. Gestorom zmluvy je Ministerstvo práce sociálnych vecí a rodiny SR.

Z týchto dôvodov navrhujeme dodatok k návrhu na uzavretie Zmluvy medzi Slovenskou republikou a Holandským kráľovstvom o exporte dávok sociálneho zabezpečenia. z 28.2.2001.